钦定古今图书集成/方舆汇编/边裔典/第030卷 > 元
## 钦定古今图书集成/方舆汇编/边裔典/第030卷 > 元

### 世祖至元四年春正月己巳百济国遣使臣梁浩来朝赐以锦绣有差

按：《元史世祖本纪》云云。

后汉

### 世祖建武 年罢东部都尉封东沃沮为侯

按《后汉书》本纪不载。　按《沃沮传》，“东沃沮在高句丽
盖马大山之东，东滨大海，北与挹娄、夫馀，南与濊貊
接。其地东西夹，南北长，可折方千里。土肥美，背山向
海，宜五谷，善田种，有邑落长帅。人性质直彊勇，便持
矛步战，言语、饮食、居处衣服有似句丽。其葬作大木
椁，长十馀丈，开一头为户，新死者先假埋之，令皮肉
尽”，乃取骨置椁中，家人皆共一椁，刻木如主。〈魏志作生〉随
死者为数焉。武帝灭朝鲜，以沃沮地为元菟郡。后为
夷貊所侵，徙郡于高句丽西北，更以沃沮为县，属乐
浪东部都尉。至光武罢都尉官，后皆以封其渠帅为
沃沮侯。其土迫小，介于大国之间，遂臣属句丽。句丽
复置其中大人，遂为使者，以相监领，责其租税，貂、布、
鱼、盐、海中食物，发美女为婢妾焉。又有北沃沮，一名
“置沟娄”，去南沃沮八百馀里。其俗皆与南同界，南接
挹娄